Hjón af japönsku bergi brotin eignuðust dóttur með rautt hár . Manninum var sérstaklega brugðið við fæðinguna og bað um að fá að hitta fæðingarlækninn . " Ég veit varla hvaðan á mig stendur veðrið og ég er í miklu uppnámi . Konan mín var að eignast dóttur sem er rauðhærð . Það getur ekki verið að ég sé pabbinn . " " Hvaða vitleysa , " sagði læknirinn . " Þú og konan þín eruð bæði með svart hár , en einhvern tímann á árum áður hefur einhver forfaðir ykkar blandað rauðu hári við fjölskyldugenin . " " Heyrðu nú læknir , þú verður að tala í alvöru . Þú veist að báðar ættir okkur eru austurlenskar út í gegn eins langt aftur í tímann og hægt er að rekja . " " Nú já , " sagði læknirinn . " Leyfðu mér þá að spyrja hversu oft hafið þið hjónin samfarir ? " " Ég hef unnið geysilega mikið undanfarið ár . Ætli ég hafi ekki sofið hjá konunni minni svona einu sinni til tvisvar í mánuði . " " Sko , þarna hefur þú svarið , " sagði læknirinn . " Þetta er ryð , minn kæri , þetta er bara ryð . " Maður kom til geðlæknis . " Ég er í vandræðum . Í hvert skipti sem ég ætla að fara að sofa finnst mér einhver vera undir rúminu mínu . Þegar ég skríð svo undir rúmið finnst mér einhver liggja ofan á því . Læknir , þú verður að hjálpa mér . " " Það ætti að vera hægt að hjálpa þér en til þess þarftu að koma til mín á stofuna þrisvar í viku næstu tvö árin . " " Og hvað tekurðu fyrir það ? " " Þrjúþúsund krónur fyrir viðtalið , " sagði læknirinn . " Það er hellings peningur , " sagði maðurinn . " Það er best að ég hugsi málið og láti þig svo vita . " Sex mánuðum seinna hittust geðlæknirinn og maðurinn á götu . " Af hverju komstu ekki aftur til mín ? " spurði læknirinn . " Blessaður vertu , mér fannst þú alltof dýr . Svo sagði frændi minn mér að saga lappirnar undan rúminu , sem ég og gerði og nú sofna ég án vandkvæða og sef eins og engill . "